10/01/2014 | Administración LocalMunicipal
Toques
Ordenanza fiscal por tramitación de expedientes conducentes a obtención de resolución/acordo de declaración de aplicación do réxime de situación de fóra de ordenación

Tendose elevado a definitiva o acordo sobre aprobación da ordenanza fiscal por tramitación de expedientes conducentes á obtención de resolución/acordo de declaración de aplicación do réxime de situación de fóra de ordenación, por non haberse presentado alegacións en contra da mesma, procédese a publicar integramente o texto, que a continuación se transcribe: En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 e 20 A. a), do Real Decreto Legislativo 2/2004, de 5 de marzo, Texto refundido da Lei reguladora das Facendas Locais, o Concello de Toques establece a Taxa por tramitación de expediente conducente á expedición da resolución/acordo administrativo de declaración de aplicación do réxime de situación de fóra de ordenación dos actos de uso do solo, en particular das obras, instalacións, construccións e edificacións realizadas sen licenza ou sen autorización autonómica preceptiva, existentes con anterioridade ao 1 de Janeiro de 2003, e respecto das cales no momento de entrada en vigor da Lei 2/2010 transcorrese o prazo legalmente establecido no artigo 210.2 da Lei 9/2002, sen que a administración adoptase ningunha medida dirixida á restauración da legalidade urbanística ou ambiental. Constitúe O Feito impoñible da Taxa a actividade municipal, técnica e administrativa, tendente a verificar se os actos de uso do solo, en particular das obras, instalacións, construccións e edificacións a que se refire a Disposición Transitoria Terceira da Lei 2/2010 axústanse ás disposicións normativas de aplicación a efectos de declaración de aplicación do réxime previsto para a situación de fóra de ordenación. Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei Xeral Tributaria, que sendo propietarios das obras, edificacións ou instalacións a que se refire o artigo primeiro soliciten da Administración municipal a tramitación de expediente administrativo co obxecto de obter resolución/acordo de declaración de aplicación ao inmoble afectado do réxime correspondente á situación de fóra de ordenación. l. Responderán solidariamente das obrigas tributarias do suxeito pasivo, as persoas físicas e xurídicas a que se refire o artigo 42 da Lei Xeral Tributaria.2. Serán responsables subsidiarios da débeda tributaria as persoas ou entidades sinaladas no artigo 43 da Lei Xeral Tributaria nos supostos e co alcance sinalado no mesmo. A cota tributaria se determinará por unha cantidade fixa sinalada de acordó coa tarifa seguinte: Taxa pola intevención municipal na elaboración de resolución de declaración de fora de ordenación de obras, instalacións, construccións e edificacións a que se refire a Disposición Transitoria Terceira da Lei 2/2010 380,00 Non se concederán exención nin bonificación algunha na exacción da Taxa que non veña establecida en tratados ou acordos internacionais ou normas con rango de lei. Devéngase a Taxa e nace a obriga de contribuír cando se inicie a prestación que constitúe o seu feito impoñible. Para estes efectos, entendérase iniciada a actividade na data de presentación da solicitude a efectos de tramitación do expediente. A obriga de contribuír, unha vez nacida, non se verá afectada polo feito de que non se recoñezan as situación solicitadas polo interesado. Tampouco se verá afectada a obriga de contribuír pola renuncia ou desistimento do solicitante unha vez transcorridos dez días dende a presentación da correspondente solicitude.1. O importe da taxa exisirase en réxime de autoliquidación a abonar no intre de presentala solicitude o interesado. En todo o relativo á cualificación de infraccións tributarias, así como das sancións que ás mes mas correspondan en cada caso, estarase ao disposto nos artigos 183 e seguintes da Lei Xeral Tributaria. A presente Ordenanza, unha vez recaese o correspondente acordo do Pleno da Corporación, entrará en vigor ao día seguinte da súa publicación no Boletín Oficial da Provincia de A Coruña, permanecendo en vigor ata a súa modificación ou derogación expresa”. TERCEIRO: Expoñer o expediente a información pública e audiencia aos interesados, previo anuncio no taboleiro de edictos do Concello, así como nun diario dos de maior tirada da provincia e no BOP, por un prazo de 30 días, como mínimo, para que poidan presentar as reclamacións e suxerencias que estimen oportunas, que de producirse serán resaltas pola Corporación. CUARTO: No suposto de que non se presentaran reclamacións contra o mesmo, entenderase automaticamente elevado a definitivo o acordo ata entón provisional, sen necesidade de acordo plenario, de conformidade co disposto no artigo 17.3 do citado R. D. lexislativo 2/2004. QUINTO: O acordo definitivo, ou o provisional elevado automaticamente a definitivo, e o texto da modificación das citadas ordenanzas publicaranse no Boletín Oficial da Provincia de A Coruña, entrando en vigor ao día seguinte da súa publicación, permanecendo en vigor ata que non se acorde a súa derrogación ou modificación expresas. Toques, 25 de novembro de 2013. O alcalde, Asdo.: José Antonio Castro Fraga